

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VELIKI BUKOVEC**

 **Jedinstveni upravni odjel**

KLASA: 920-11/17-01/03

URBROJ: 2186/028-03-17-5

Veliki Bukovec, 21. rujna 2017. godine

**O B A V I J E S T**

**o provođenju postupka „Prijave štete od elementarne nepogode – suše – za 2017.g.“**

Sukladno Zakonu o zaštiti od elementarnih nepogoda („Narodne novine“ br. 73/97 i 174/04), Metodologiji za procjenu štete od elementarnih nepogoda („ Narodne novine“ br. 96/98) te Odluci Župana Varaždinske županije o proglašenju elementarne nepogode suše za područje Općine Veliki Bukovec obavještavaju se mještani općine o postupku podnošenja: **Prijava šteta od elementarnih nepogoda.**

**Prijave se podnose od 22. rujna 2017.g. do NAJKASNIJE 29. rujna 2017. godine svakim radnim danom u vremenu od 8:00 do 15:00 sati.**

 **Nakon *proteka navedenog roka* i *izvan utvrđenog radnog vremena* prijave se *NEĆE* zaprimati!**

**Prijave se podnose *isključivo* na obrascima za prijavu šteta EN-P .**

***Prilikom predaje zahtjeva potrebno je uz isti NEOPHODNO PRILOŽITI:***

* **presliku posjedovnog lista i zemljišno knjižnog izvatka za nekretninu za koju se prijavljuje šteta od 2017.g. ili upisnika za 2017.g. kao i ugovora o zakupu ako se nekretninom raspolaže temeljem zakupa, odnosno ukoliko je šteta nastala na zakupljenom zemljištu,**
* **presliku osobne iskaznice podnositelja prijave,**
* **izjavu.**

 Navedeni obrazac za prijavu štete, primjer popunjenog obrasca, izjava koju je potrebno popuniti te tablica razvrstavanja dobara i štete dostupni su na službenoj web stranici Općine Veliki Bukovec, te ih ujedno možete preuzeti osobno u prostorijama općine.

 Predaja prijava u prostorijama Jedinstvenog upravnog odjela vrši se formiranjem u hodniku redom dolaska **s već popunjenim i prikupljenim svim potrebnim dokumentima** na način da „jedna stranka izađe, druga uđe“.

Također izričito Vas molimo kako bi se izbjegle gužve prilikom podnošenja prijava da dokumente koji se prilažu prijavi (presliku posjedovnog lista i zemljišno knjižnog izvatka, upisnik, ugovor o zakupu, presliku osobne iskaznice) PRETHODNO FOTOKOPIRATE!

Za sve dodatna pitanja možete nas kontaktirati telefonski na broj 840-040, te email: opcinavk@gmail.com.

Unaprijed Vam zahvaljujemo na pridržavanju navedenih pravila za uzajamnu korist i brže rješavanje postupaka prijave.

 Jedinstveni upravni odjel